b"\n_START_ARTICLE_\nBasin (can\xc3\xa7\xc3\xb3 de gesta)\n_START_SECTION_\nResum de l'argument\n_START_PARAGRAPH_\nA la mort de Pip\xc3\xad, Carles ha de fugir, ja que hi ha una conspiraci\xc3\xb3 contra ell. Es refugia amb un cavaller fidel per\xc3\xb2 un \xc3\xa0ngel li diu en un somni que vagi al bosc on es reuneix amb Basin, un bandoler. Els dos fan vida de bandolers. Carles s'assabenta, quan entra com a lladre al castell de Rainfroi i escolta d'amagat, que els seus germans bastards tra\xc3\xafdors volen prendre definitivament la corona i que Rainfroi es coronar\xc3\xa0 a Aquisgr\xc3\xa0 i Heldri ser\xc3\xa0 nomenat duc. Carles aconsegueix matar els tra\xc3\xafdors, i d\xc3\xb3na a Basin un castell i la dona de Rainfroi com a premi per la seva ajuda.\n_START_SECTION_\nComentari\n_START_PARAGRAPH_\nEl text original no s'ha conservat, per\xc3\xb2 es coneix l'argument gr\xc3\xa0cies a la Karlamagn\xc3\xbas saga i a altres mencions. L'argument se situaria en la continuaci\xc3\xb3 de la can\xc3\xa7\xc3\xb3 de Berthe aux grands pies, per\xc3\xb2 en una tradici\xc3\xb3 divergent del Mainet, amb un final diferent pels tra\xc3\xafdors._NEWLINE_La hist\xc3\xb2ria dels germanastres de Carlemany pot estar basada en l'episodi on Carles Martel, fill bastard de Pip\xc3\xad d'H\xc3\xa9ristal, venc\xc3\xa9 el merovingi Khilperic (que correspondria amb Heldri) i el seu majordom palat\xc3\xad Raginfred (que correspondria Rainfroi) el 716 a Ambl\xc3\xa8ve (prop de Malmedy). La llegenda de Carlemany hauria absorbit un fet del seu avi._NEWLINE_La can\xc3\xa7\xc3\xb3 de Basin segurament va influir en la narraci\xc3\xb3 neerlandesa de la fi del segle XII o principis del XIII Karel ende Elegast."